На основу члана чл.32, 55 Закона о јавним набавкама („Сл. Гласник РС“ бр.12/12) и члана 6 Правилника о обавезним елементима конкурсне документације у поступцима јавних набавки и начину доказивања испуњености услова („Сл. Гласник РС“ бр.29/13), и Одлуке о покретању поступка јавне набавке бр.453-431/2015 од 05.08.2015 године, Наручилац Општина Љиг упућује:

**ПОЗИВ ЗА ПОДНОШЕЊЕ ПОНУДЕ**

**1)Наручилац**

Општинa Љиг, Ул. Карађорђева бр.7 ,14240 Љиг, позива понуђаче да припреме и поднесу своју понуду за јавну набавку услуга-дугорочни кредит за котларницу и реконструкцију грејања, у складу са Законом, конкурсном документацијом и позивом.

**2)Врста наручиоца-** Општинa Љиг

**3)Врсте поступка јавне набавке**

**Јавна набавка отворен поступак**

**4)Предмет јавне набавке**.

Предмет јавне набавке су услуге дугорочног кредита за котларницу и реконструкцију грејања у Љигу.

Ознака из општег речника

66100000-банкарске и инвестиционе услуге

**5)Критеријум и елементи за доделу уговора**

Критеријум за доделу уговора је најнижа понуђена цена

**6)Начин преузимања конкурсне документације**

Заинтересовани понуђачи могу извршити увид и преузети конкурсну документацију сваког радног дана у просторијама Општине Љиг ул.Карађорђева бр.7 канцеларија бр. 17, сваког радног дана од 08 до 14 часова. Такође, конкурсна документација је доступна на Порталу Управе за јавне набавке и на интернет страници наручиоца.

**7)Начин и рок подношења понуде**

Понуду, са припадајућом документацијом, доставити препорученом поштом или непосредно (лично), на адресу: Општина Љиг, Понуда за јавну набавку –кредит за котларницу и реконструкцију грејања у Љигу ,Улица Карађорђева бр.7, 14240 Љиг, са назнаком „понуда за јавну набавку-кредит за котларницу и реконструкцију грејања у Љигу – не отварати“, а на полеђини коверта наводи се име понуђача, адреса, особа за контакт и телефон. Рок за подношење понуда је **15.08.2015 године до 10,00 сати.** Понуда се доставља обавезно у запечаћеној коверти, тако да се при отварању може проверити да ли је затворена коверта онаква каква је предата. Понуда коју наручилац није примио у року одређеном за подношење понуде, односно која је примљена по истеку дана и сата до којег се понуда може поднети, сматраће се неблаговременом. Неблаговремена понуда биће неотворена враћена понуђачу. Понуђач може да поднесе само једну понуду. Било би пожељно да сва документа у понуди буду повезана траком у целину и запечаћена тако да се не могу накнадно убацивати, одстрањивати или замењивати појединачни листови, односно прилози, а да се видно не оштете листови и печат

**8)Место, време и начин отварања понуда**

Јавно отварање понуде одржаће се у просторијама општине Љиг 15.08.2015**. године у 10,30 сати.**

**9) Услови под којим представници понуђача могу учествовати у поступку отварања понуда**

Пре почетка поступка јавног отварања понуде представници понуђача који ће присуствовати поступку отварања понуде дужни су да наручиоцу предају писмено пуномоћје за учешће у поступку јавног отварања понуде која мора бити издата на меморандуму понуђача, заведена, оверена печатом и потписана од стране овлашћеног лица понуђача.

У поступку могу да учествују понуђачи који испуњавају обавезне услове утврђене чланом 75.став 1. Закона о јавним набавкама, а испуњеност услова доказују оригиналом или фотокопијом оригиналних докумената, према члану 77. став 1. Закона, на начин како је то тражено у Конкурсној документацији (Упутство понуђачима).

**10)Рок у коме ће наручилац донети одлуку о додели уговора**

Одлуку о додели уговора која ће бити образложена, наручилац ће донети у року од 8 дана од дана отварања.

**11)Лице за контакт**

Особа за контакт: Нада Радисављевић, тел. 014/3445-113 , soljig@ptt.rs